**T e r v e z e t**

1/2021. sz. ÖNKORMÁNYZATI RENDELET

a Somorja Város fenntartásában álló, valamint magán- és egyházi fenntartású, a város területén működő óvodák, oktatási intézmények és a művészeti alapiskola finanszírozásának részeteiről a 2021-es évben

**Az önkormányzati rendelettervezet: -** kifüggesztve a város hirdetőtábláján: 2021.02.05

- közzétéve a város internetes oldalán: 2021.02.05

**Az önkormányzati rendelettervezet véleményezési határideje**: 2021.0.14-ig (bezárólag)

A községi önkormányzatokról szóló 369/1990. sz. SZNT-törvény 6. § (1) bek. és 11. § (4) bek. g) pontjában kapott felhatalmazás alapján az állami tanügyigazgatásról és az iskolai önkormányzatiságról, valamint egyes törvények módosításáról és kiegészítéséről szóló 596/2003. sz. törvény 6. § (12) bek. c) pontja értelmében Somorja Város Képviselő-testülete Somorja város területére vonatkozóan az alábbi önkormányzati rendeletet adja ki:

**1/2021. sz. önkormányzati rendelet**

a Somorja Város fenntartásában álló, valamint magán- és egyházi fenntartású, a város területén működő óvodák, oktatási intézmények és a művészeti alapiskola finanszírozásának részeteiről a 2021-es évben (a továbbiakban „rendelet”)

**1. §**

# **A rendelet tárgya**

1) E rendelet az óvodák, oktatási intézmények és a művészeti alapiskola finanszírozásának részeteit határozza meg a 2021-es költségvetési évre vonatkozóan.

2) E rendelet meghatározza a működésre és bérköltségekre nyújtott, egy tanulóra/gyermekre, iskolai étkezdék esetében egy tényleges étkezőre számított pénzeszközök (dotáció) mértékét és rendeltetését a Somorja Város fenntartásában álló és a Szlovák Köztársaság Oktatási, Tudományos és Sportminisztériumának határozata alapján az iskolák és oktatási intézmények hálózatába beiktatott intézmények, azaz a művészeti alapiskola, az óvodák és az oktatási intézmények esetében.

3) E rendelet nincs hatással az oktatásügy területén az átruházott államigazgatási hatáskörök ellátásával összefüggő költségek finanszírozásának feltételeire, amelyekre más jogszabályok vonatkoznak.

**2. §**

**A dotáció kedvezményezettje**

1. Az e rendelet szerinti dotáció kedvezményezettjei a következők: a Somorja város területén működő, Somorja Város fenntartásában álló óvodák, oktatási intézmények és a művészeti alapiskola, valamint az egyházi óvoda fenntartója.

**3. §**

# **A dotáció rendeltetése**

1) A dotáció kedvezményezettje a pénzeszközöket kizárólag a művészeti alapiskola, az óvodák és oktatási intézmények bérköltségének és működési költségeinek fedezésére fordíthatja. A dotáció felhasználása során a gazdaságosság, a hatékonyság és a célirányosság elvét kell érvényesíteni.

2) A bérköltségekre és működési költségekre felhasználható, e rendelet szerinti pénzeszközök az iskolák és oktatási intézmények folyó kiadásainak fedezését szolgálják, és az alábbiakat foglalják magukban:

a) a SZK Pénzügyminisztériuma által

a költségvetési osztályozás közgazdasági osztályozása szerint a 610 - bérek és egyéb elszámolások az alkalmazottakkal kategóriába sorolt,

valamint a 620 - biztosítási járulékok és befizetések kategóriába sorolt bérköltségek,

b) a SZK Pénzügyminisztériuma által a költségvetési osztályozás

közgazdasági osztályozása szerint a 630 - áru és szolgáltatások és a 640 - szokásos

transzferek. E költségek közé az útiköltség-térítés, energia-, víz- és telekommunikációs költségek, anyagköltség,

a diálutaztatás költsége, a rutin- és szokásos karbantartás, valamint a közgazdasági osztályozás szerint a 630-637 tételekben

meghatározott szolgáltatások tartoznak.

**4. §**

**A dotáció összege**

Működési és bérköltségekre fordítható pénzeszközök egy tanulóra/étkezőre/gyermekre eső összege a 2021-es évre a következő:

|  |  |
| --- | --- |
| Iskolák és oktatási intézmények | Egy gyermekre, tanulóra vagy étkezőre eső pénzösszeg |
| Művészeti Alapiskola - egyéni képzés | 1674, - € |
| Művészeti Alapiskola - csoportos képzés | 836, - € |
| Óvodák | 3 042, - € |
| A Bél Mátyás Alapiskola iskolai klubja | 544, - € |
| Corvin Mátyás Alapiskola iskolai klubja | 540, - € |
| A Somorja-Tejfalui Alapiskola iskolai klubja | 851, - € |
| A Bél Mátyás Alapiskola iskolai étkezdéje | 245, - € |
| Corvin Mátyás Alapiskola iskolai étkezdéje | 294, - € |
| Magyar nevelési nyelvű egyházi óvoda | 2 677, - € |

**5. §**

# **A dotáció folyósításának ütemezése**

## A város havi ütemezésben folyó hó 25-ig az egész évre meghatározott összeg 1/12-ének megfelelő összegben folyósítja a dotációt a kedvezményezettnek.

**6. §**

**Pénzügyi ellenőrzés**

Az e rendelettel összhangban nyújtott pénzeszközökkel való gazdálkodás pénzügyi ellenőrzését Somorja Város végzi. A város elsősorban a pénzeszközök felhasználásnak hatékonyságát és célszerűségét ellenőrzi.

**7. §**

**Záró és hatályon kívül helyező rendelkezések**

1) E rendeletet Somorja Város Képviselő-testülete 2021.2.25-én fogadta el.

2) Az önkormányzati rendelet hatályba lépésének napja:

3) E rendelet későbbi módosításait Somorja Város Képviselő-testülete fogadja el.

4) E rendelet hatályba lépésével a Somorja Város fenntartásában álló, valamint magán- és egyházi fenntartású, a város területén működő óvodák, oktatási intézmények és a művészeti alapiskola finanszírozásának részeteiről szóló 1/2020. sz. önkormányzati rendelet hatályát veszti.

Orosz Csaba

polgármester